Zackie Mostert 4 en die Gemaskerde groen gevaar
Granaatstraat is 'n straat nes enige ander straat. Wel, nie heeltemal nie ... Dis immers die straat waarin Zackie Mostert bly! En waar Zackie is, gebeur altyd iets opwindends.
Zackie en Vincent besluit om SUPERHELDE te word. Hulle gaan MOOI MEISIES red, SKURKE vastrek en MISDAAD uitroei! Maar ongelukkig lyk dit nie regtig of daar in Granaatstraat werk is vir twee superhelde nie.
Totdat hulle 'n regte skelm teëkom ...
My boetie dra sy Batman-pak oral waar hy gaan. Hy dra dit by die dieretuin en op die ysskaatsbaan. Hy dra dit as ons TV kyk, hy dra dit as ons braai. Wat dra hy skool toe? Ja, jy't reg geraai! Saans as hy gaan slaap, dra hy dit in die bed. (Ek dink hy dra dit dalk selfs op die toilet!) Wat is erger as om jou ouma se toonnaels te knip? Is krokodille vir enige iets bang? En hoe lyk 'n gewone dag by 'n skool vir seerowers?
Zackie Mostert 1 en die ongelooflike kulkunsie
Zackie ontdek 'n ou boks in die buitekamer. Dis propvol dinge waarmee jy ONGELOOFLIKE kulkunsies kan doen! Hy en Vincent besluit om 'n vertoning by die skool aan te bied. Maar dan loop een van Zackie se FANTASTIESE toertjies skeef ... en hy en Vincent is in GROOT MOEILIKHEID!
Zackie Mostert 2 en die byna baie briljante idee
Zackie en Vincent het 'n Baie Briljante Idee - hulle gaan 'n koerant begin! 'n Koerant propvol nuus oor die mense van Granaatstraat. En Zackie het klaar 'n voorbladfoto ... Een wat sy suster ROOI gaan laat sien!
5-Minuut stories: Die dansende feetjie! en ander stories
Betree 'n towerwêreld in hierdie wonderlike versameling kort stories. Kom ontmoet 'n betowerde eenhoringperd, 'n olifant wat wil dans en 'n hasie wat dink sy's 'n feetjie!
Hierdie kort, oulike stories sal jou wegvoer na 'n fantastiese verbeeldingswêreld.
5-minuut stories: Ahooi, seerowers! en ander stories
Maak jou gereed vir hope pret met hierdie wonderlike versameling kort stories. Zoem tot in die ruimte met 'n vlammende vuurpyl, seil saam met seerowers op die sewe seë en loer selfs in by 'n spookhuis! Hierdie opwindende stories is perfek vir lesers wat hou van avontuur.
5-minuut stories: Die Dansende Feetjie en ander stories
Watter soort ou breek by 'n akwarium in? En verf graffiti teen die muur? Of gooi bottels en ander gemors in die dolfyntenk? Kevin Pieterse, dis wie. Kevin is moeilikheid met 'n hoofletter 'M'. As straf vir sy vandalisme moet hy gemeenskapsdiens by die akwarium doen. Crystal kan nie glo sy moet die hele Desembervakansie in sy gesig vaskyk nie. Sy wens hy beland pens en pootjies in die haaitenk. Maar dan ontmoet Kevin vir Ginger die dolfyn. En dit is liefde met die eerste oogopslag ...
Emma se balletkonsert
Illustreerder: Samantha Chaffey
Hoe opwindend! Die balletklas gaan hul heel eerste konsert hou. Almal is opgewonde om deel te neem. Maar Emma is die enigste een wat glad nie uitsien na die konsert nie. Sal sy haar verhoogvrees kan oorwin? En sal alles reg uitwerk op die aand van die konsert? Jong dansers sal versot wees op hierdie oulike storie en die fantastiese 3D illustrasies.